stanford-oval/wikipedia huggingface dataset:
Kai Blomstedt
Suunnittelutöitä > Helsinki

Auroran sairaalan desinfektiolaitos (Birger Stenbäckin kanssa, valm. 1951)
Männikkötie 7-9 (Birger Stenbäckin kanssa, valm. 1953)
Haavikkotie 15 (Birger Stenbäckin kanssa, valm. 1956)
Myllymatkantie 6 (Birger Stenbäckin kanssa, valm. 1966)
Suunnittelutöitä > Hämeenkyrö

Koskilinnan laajennus- ja muutostyöt (Birger Stenbäckin kanssa, valm. 1962)
Kyron kartonkitehtaan korjaamorakennuksen laajennus (Birger Stenbäckin kanssa, valm. 1964)
Suunnittelutöitä > Pori

Hotelli Vaakuna (valm. 1939)
Porin Seudun Osuuskassan talo (Birger Stenbäckin kanssa, valm. 1952)
Suunnittelutöitä > Muualla

Lamminpään hautausmaa, Tampere (Bertel Strömmerin kanssa, valm. 1939)
Savonlinnan seurahuone, Savonlinna (Birger Stenbäckin kanssa, valm. 1951)
Tornionmäen koulu, Kouvola (Birger Stenbäckin kanssa, valm. 1951)
Järvenpään vanhainkoti, Järvenpää (vuodesta 1976 terveyskeskuksen sairaala, Birger Stenbäckin kanssa, valm. 1955, purettu 2017)
Luusuanpirtti, Rovaniemi (Birger Stenbäckin kanssa, valm. 1958)
Kauppakatu 32, Lappeenranta (Birger Stenbäckin kanssa, valm. 1964)
Otaniemen konelaboratorio, Espoo (Birger Stenbäckin kanssa, valm. 1968)
Pirttikosken vesivoimalaitos, Rovaniemi
Ossauskosken vesivoimalaitos, Tervola
Taivalkosken vesivoimalaitos, Keminmaa
Harjun koulun laajennusosa, Lohja
Myllymatkantie 6, Helsinki
Kalifornian osavaltionyliopisto, Northridge

Kalifornian osavaltionyliopisto, Northbidge (engl. California State University (Northbridge)) eli CSUN on yksi Kalifornian osavaltionyliopiston kampuksista. Se sijaitsee Los Angelesiin kuuluvassa Northridgen lähiössä, San Fernandon laaksossa.  Vuonna 2013 siellä oli kirjoilla 38 310 opiskelijaa.
Historia

CSUN aloitti toimintansa alun perin Los Angelesin osavaltionyliopiston (nyk. Kalifornian osavaltionyliopisto, Los Angeles) alaisena kampuksena. Itsenäisenä yliopistona se aloitti vuonna 1958 nimellä San Fernando Valley State College. Sen ensimmäisenä rehtorina toimi 1958–1969 Ralph Prator. Nykyisen nimensä ja asemansa yliopisto sai vuonna 1972.
Hallinto

Yliopiston rehtori on kesäkuusta 2012 lähtien ollut Dianne Harrison. Vararehtorina (vice president) on toiminut vuodesta 2013 Colin Donohue.
Koulutuksen alat

Hallinnollisesti yliopiston kampus koostuu useista collegeista:
kasvatustiede (engl. Education) − Michael D. Eisner College
humanistiset tieteet (engl. Humanities)
matemaattis-luonnontieteellinen (engl. Science & Mathematics)
sosiaalitieteet (engl. Social and Behavioral Sciences)
terveystieteellinen (engl. Health and Human Development)
teknistieteellinen (engl. Engineering & Computer Science)
kauppatieteellinen (engl. Business & Economics) − David Nazarian College
taiteet ja viestintä (engl. Arts, Media and Communication) − Mike Curb College
Näiden lisäksi on erillinen Tseng College, joka on erikoistunut jatko-opiskelijoiden, kansainvälisten opiskelijoiden ja uransa keskivaiheilla olevien henkilöiden tutkintokoulutukseen.
Urheilutoiminta

Yliopistolla on urheilujoukkue koripallossa. Sen ohella kampuksella on monenlaista urheilutoimintaa: baseballia, jalkapalloa, yleisurheilua ja golfia.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.csun.edu/
Intian suurnopeusradat

Rakenteilla ja suunnitteilla olevat suurnopeusradat Intiassa
Mumbain ja Ahmedabadin välisellä radalla käytettävä japanilainen E5-sarjan Shinkasen luotijuna.
Intiassa on rakenteilla ja suunnitteilla suurnopeusjunaratoja. Tällä hetkellä Intian nopein junarata on Mumbaista Goaan kulkeva Tejas Express, joka saavuttaa jopa 200 km/h:n nopeuden.
Intian ensimmäinen suurnopeusrata tulee olemaan Mumbain ja Ahmedabadin välille tuleva rakenteilla oleva 508 kilometriä pitkä suurnopeusrata, jonka on määrä olla valmis vuonna 2028. Rataa tulee operoimaan valtionyhtiö Indian Railways. Suurin osa radasta (468 km) tulee olemaan korotettu. Radalla käytetään japanilaisia Shinkansen E5 -junia. Hankittavasta 24 Shinkasenista kuusi on tarkoitus koota Intiassa. Junien on tarkoitus kulkea Mumbain ja Ahmedabadin välisellä radalla 320 km/h, mutta testeissä radalla kokeillaan 350 km/h:n nopeutta.
Abbas Kiarostami

| Abbas Kiarostami> pers. ‏عباس کیارستمی‎ |
| --- | --- |
 Abbas Kiarostami
Henkilötiedot
Syntynyt: 22. kesäkuuta 1940 Teheran, Iran
Kuollut: 4. heinäkuuta 2016 (76 vuotta) Pariisi, Ranska
Kansalaisuus:  Iran
Ammatti:  elokuvaohjaaja, käsikirjoittaja ja elokuvatuottaja
Ohjaaja
Tunnetuimmat ohjaukset:  Ystävä hädässä Ja elämä jatkuu Oliivipuiden katveessa Kirsikan maku Tuuli meitä kuljettaa
 Nimikirjoitus
Aiheesta muualla
IMDb
Elonet
Abbas Kiarostami (pers. ‏عباس کیارستمی‎; 22. kesäkuuta 1940 Teheran, Iran – 4. heinäkuuta 2016 Pariisi, Ranska) oli kansainvälisesti arvostettu iranilainen elokuvaohjaaja, käsikirjoittaja ja elokuvatuottaja.
Elämä ja ura

Kiarostami teki elokuvia vuodesta 1970 ja oli mukana yli 40 elokuvan teossa, niiden joukossa lyhytelokuvia ja dokumentteja. Kiarostami saavutti merkittävää arvostusta ohjauksillaan Ystävä hädässä, Ja elämä jatkuu ja Oliivipuiden katveessa, jotka muodostavat niin sanotun Koker-trilogian, sekä elokuvillaan Kirsikan maku ja Tuuli meitä kuljettaa. Elokuvantekijöiden keskuudessa Kiarostami oli suuresti arvostettu. Jean-Luc Godardin kerrotaan sanoneen ”Elokuva alkaa D. W. Griffithistä ja päättyy Abbas Kiarostamiin”.
Kiarostami opiskeli Teheranin taidekorkeakoulussa ja toimi 1960–1968 julistesuunnittelijana, lastenkirjojen kuvittajana ja tv-mainosten tekijänä. Näytelmäelokuvan pariin hän pääsi työskennellessään 1960-luvun lopulla lasten ja nuorten kasvatusta edistävässä organisaatiossa, jolla oli myös lastenelokuvatuotantoa.
Kiarostami työskenteli tiiviisti käsikirjoittajana, leikkaajana, taiteellisena johtajana ja tuottajana ja suunnitteli monenlaista muutakin elokuviin liittyvä. Hän oli myös runoilija, valokuvaaja, taidemaalari, kuvittaja ja graafinen suunnittelija.
Kiarostami kuuluu Iranin uuden aallon sukupolven elokuvantekijöihin, 1960-luvun lopulla syntyneeseen persialaisen elokuvan suuntaukseen, johon kuuluu myös sellaisia uraauurtavia ohjaajia kuin Forough Farrokhzad, Sohrab Shahid Saless, Bahram Beizai ja Parviz Kimiavi. Elokuvantekijän käyttävät samantapaisia menetelmiä, kuten runollista dialogia ja allegorista kerrontaa, käsitellessään poliittisia ja filosofisia kysymyksiä.
Kiarostami tunnetaan siitä, että hän käyttää elokuvissaan päähenkilöinä lapsia, että hänen kertovat elokuvansa ovat dokumentinomaisia ja tarinat tapahtuvat maalaiskylissä ja että keskustelut käydään autoissa, joissa käytetään kiinteitä kameroita. Hänet tunnetaan myös siitä, että hän käyttää elokuviensa vuorosanoissa, otsikoissa ja aiheina nykyiranilaista runoutta.
Kiarostami vieraili Suomessa Sodankylän elokuvafestivaaleilla kesäkuussa 2007.
Hän kuoli 4. heinäkuuta 2016 Ranskassa, jossa oli saamassa syöpähoitoa.
Palkinnot ja tunnustukset

Cannesin Kultainen palmu elokuvasta Kirsikan maku 1997.
Kirjallinen tuotanto

Suomennettuja runoja julkaistu antologiassa Vain ääni jää – runoja Iranista, suom. Jaakko Hämeen-Anttila 2006 ja ”Matkalla tuulen kanssa”, suom Jaakko Hämeen-Anttila 2008.
Filmografia

Koker-trilogia
Ystävä hädässä, 1987
Ja elämä jatkuu, 1992
Oliivipuiden katveessa, 1994
Tuuli meitä kuljettaa
Ystävä hädässä, 1987
Close-up, 1990
Ja elämä jatkuu, 1991
Oliivipuiden katveessa, 1994
Kirsikan maku, 1997
Kymmenen, 2002
Iltapäivä Toscanassa (Copie Conforme) 2011
Melkein rakastunut, Japani/Ranska 2012
Kirjallisuutta

Kiarostamin haastattelu ja oheisjuttu, Filmihullu 4/2000.
Kiarostamin haastattelu ja oheisjuttu, Filmihullu 4/2007.
Anhava, Martti: ”Ruohonjuurilta loppunousuun – Vaikutelmia Abbas Kiarostamin elokuvista”, Filmihullu 3/2008.
Aiheesta muualla

Salonen, Aleksi: Iranilaisuus Abbas Kiarostamin elokuvissa Filmgoer.  14.10.2009. Arkistoitu 7.5.2021. Viitattu 29.3.2021.
Virtanen, Leena: Abbas Kiarostami Helsingin Sanomat.  9.7.2016. Viitattu 29.3.2021.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Italia  Israel  Yhdysvallat  Japani  Tšekki  Australia  Kreikka  Korea  Kroatia  Alankomaat  Puola 
Tieteilijät:  CiNii 
Taiteenala:  MusicBrainz  Museum of Modern Art  Photographers' Identities  RKD Artists  ULAN 
Henkilöt:  Deutsche Biographie  DDB  Trove  Elonet 
Muut:  Europeana  SNAC  IdRef
USS Indiana (BB-1)

| USS Indiana |
| --- | --- |


Aluksen vaiheet
Rakentaja:  William Cramp and Sons
Kölinlasku:  7. toukokuuta 1891
Laskettu vesille:  28. helmikuuta 1893
Palveluskäyttöön:  20. marraskuuta 1895
Poistui palveluskäytöstä:  31. tammikuuta 1919
Loppuvaihe:  uponnut maalilaivana 1. marraskuuta 1920
Tekniset tiedot
Uppouma:  10 453 t (standardi)
Pituus:  109 m (vesiraja) 106,96 m (kokonaispituus)
Leveys:  21,11 m
Syväys:  8,2 m
Nopeus:  15 solmua
Miehistöä:  473
Aseistus
Aseistus:  4 × 13"/35 tykkiä 8 × 8"/35 tykkiä 4 × 6"/40 tykkiä 12 × 3"/50 tykkiä 20 × 6 naulan tykkiä 6 × 1 naulan tykkiä 4 × 18" torpedoputkea
USS Indiana (runkonumero BB-1) oli Yhdysvaltain laivaston vuonna 1893 vesille laskettu Indiana-luokan taistelulaiva.
Valmistus

Alus tilattiin 30. kesäkuuta 1890 William Cramp and Sonsilta Philadelphiasta Pennsylvaniasta, missä köli laskettiin 7. toukokuuta 1891. Alus laskettiin vesille 28. helmikuuta 1893 kumminaan Jessie Miller ja otettiin palvelukseen 20. marraskuuta 1895 päällikkönään Robley D. Evans.
Aiheesta muualla

Kuvia tai muita tiedostoja aiheesta USS Indiana (BB-1) Wikimedia Commonsissa
Indiana-luokan taistelulaivat
Varsovan pörssi

| Varsovan pörssi> Giełda Papierów Wartościowych w Warszawie |
| --- | --- |

Paikka:  Varsova, Puola
Perustettu:  1991
Omistaja:  Puolan valtiovarainministeriö
Avainhenkilöt:  Marek Dieti (CEO)
Valuutta:  PLN
Listaukset:  416 (2023)
Indeksit:   WIG  WIG20  WIG30 
Aiheesta muualla
Sivusto
Infobox OKNimi-testi OK: 
Varsovan pörssitalo.
Varsovan pörssitalon sisäänkäynti.
Varsovan pörssi (puol. Giełdy Papierów Wartościowych w Warszawie S.A., lyh. GPW; kansainvälisesti on käytössä lyhenne WSE, englanninkielisestä nimestä Warsaw Stock Exchange) on Varsovassa toimiva Puolan arvopaperikaupan keskus.
Helmikuun lopulla 2016 Varsovan pörssin päälistalla oli 486 yhtiötä, joista 433 oli puolalaista ja 53 kotipaikaltaan ulkomaalaista. Päälistan yhtiöiden markkina-arvo oli yhteensä 968,334 miljardia zlotya eli noin 222,2 mrd. euroa (245,1 mrd USD). Markkina-arvoltaan Varsovan pörssi oli tuolloin toiseksi suurin itäisen Euroopan pörsseistä (Moskovan pörssin markkina-arvo oli 385,9 mrd USD, ja Istanbulin pörssin arvo 188,4 mrd USD; tilanne 1/2016).
Pörssin osakkeiden äänivallasta enemmistö (51,76 %) on Puolan valtion hallussa. Puolan valtiovarainministeriö valvoo pörssin toimintaa. Käytännössä myös Varsovan pörssin johdon on nautittava Puolan hallituksen luottamusta. Varsovan pörssin oma osake on noteerattu Varsovan pörssissä marraskuusta 2010 lähtien.
Ehkä tunnetuin Varsovan pörssin keskeisten suuryhtiön osakkeen arvonkehitystä kuvaavista osakeindekseistä on WIG20, joissa on mukana 20 yritystä. Noin puolet tämän indeksin paino-arvosta muodostuu neljän suuryhtiön arvostuksesta. WIG20-indeksin suurimmat painot olivat seuraavilla yhtiöillä (suluissa indeksipaino helmikuun 2016 lopulla): PKO Bank Polski (13,22 %), Bank Pekao (painoarvo 12,26 %), PKN Orlen (Polski Koncern Naftowy Orlen SA; 12,15 %), PZU SA (Powszechny Zaklad Ubezpieczen SA, 12,08 %), Polska Grupa Energetyczna (6,47  %), KGHM Polska Miedz SA (5,42 %), Bank Zachodni WBK SA (5,42 %) ja PGNiG (Polskie Górnictwo Naftowe i Gazownictwo, 4,91 %).
Aiheesta muualla

Kuvia tai muita tiedostoja aiheesta Varsovan pörssi Wikimedia Commonsissa
Gielda Papierow Wartosciowych w Warszawie SAGPW:WSE (englanniksi) (ft.com)
Nana Visitor

| Nana Visitor |
| --- | --- |
 Visitor STICCon XVIII -tapaamisessa 2004
Henkilötiedot
Syntynyt: 26. heinäkuuta 1957 (ikä 67) New York, Yhdysvallat
Ammatti:  näyttelijä
Puoliso:  Nicholas Miscusi (vih. 1989; ero 1994) Alexander Siddig (vih. 1997; ero 2001) Matthew Rimmer (vih. 2003)
Lapset:  2
Näyttelijä
Taiteilijanimet:  Nana Tucker (vuoteen 1980)
Aktiivisena:  1976–
Merkittävät roolit:  “majuri Kira Nerys” Star Trek: Deep Space Nine “Jean Ritter” Wildfire “Bryn Newhouse” Working Girl – tieni huipulle
Aiheesta muualla
IMDb 
Nana Visitor (oikealta nimeltään Nana Tucker, s. 26. heinäkuuta 1957 New York) on yhdysvaltalainen näyttelijä. Hän tuli 1990-luvulla tunnetuksi Kira Nerysin roolista televisiosarjassa Star Trek: Deep Space Nine.
Yksityiselämä

Visitor syntyi New Yorkissa nimellä Nana Tucker. Hänen äitinsä oli baletin opettaja Nenette Charisse ja isä koreografi Robert Tucker. Näyttelijä Cyd Charisse oli naimisissa hänen enonsa kanssa. Ennen collegeen menoa hän sai roolin näytelmässä ja sen jälkeen myös muita rooleja. Kun hänen uransa oli päässyt alkuun, hän muutti sukunimensä (vuonna 1980) Tuckerista Visitoriksi (suom. vieras, vierailija), joka on ollut käytössä hänen äitinsä suvussa.
Vuonna 1989 Visitor avioitui näyttelijä Nick Miscusin kanssa. Heidän poikansa Buster syntyi 1992. Pari erosi 1994.
Vuonna 1995 Visitor alkoi seurustella DS9-vastanäyttelijänsä Alexander Siddigin kanssa. Heidän poikansa Django El Tahir El Siddig syntyi 1996. He menivät naimisiin kesäkuussa 1997, ja erosivat vuonna 2001.
Huhtikuussa 2003 Visitor meni naimisiin Matthew Rimmerin kanssa, joka kuului Chicago-musikaalin henkilökuntaan.
Ura

Visitor esiintyi New Yorkin teattereissa 1970-luvulla ja vuosikymmenen lopulla alkoi myös saada rooleja Broadwayllä. Vuonna 1976 hän sai ensimmäisen televisioroolinsa lyhytikäisessä sarjassa Ivan the Terrible ja 1978–1979 hän esiintyi yhden tuotantokauden ajan Ryan’s Hope -sarjassa. Vuonna 1977 hän näytteli kauhuelokuvassa Vartija.
1980-luvulla Visitor alkoi saada merkittäviä rooleja Broadwayllä kuten pääosa näytelmässä Gypsy (1981) ja My One and Only (1983). 1984 hän oli pääosassa 42nd Street -näytelmässä Los Angelesissä. 1985 hän muutti Los Angelesiin ja esiintyi lukuisissa televisiosarjoissa, muun muassa Ihmemies MacGyver, Ritari Ässä ja Matlock.
Vuonna 1990 Visitor esitti pääosaa Sandra Bullockin kanssa televisiosarjassa Working Girl, jota tehtiin vain 12 jaksoa. Star Trek: Deep Space Ninen koe-esiintymiset olivat vuonna 1992 ja Visitor oli kiinnostunut Kira Nerysin roolista, koska se ei ollut ”äiti, vaimo, huora tai murhaaja, vaan kokonainen henkilö”. Visitor kutsuttiin toiseen koe-esiintymiseen ja sai roolin. Hän esitti Kiraa seitsemän vuotta, ja hänen roolihahmonsa oli yksi sarjan suosituimmista.
DS9 jälkeen Visitor esiintyi Chicago-musikaalissa useissa kaupungeissa 1999–2000 ja 2001 myös Broadwayllä. Televisiossa hän esiintyi useassa Dark Angelin jaksossa (2001) ja oli pääosassa televisiosarjassa Wildfire (2005–2008). 2006 Visitor on myös alkanut esiintyä elokuvissa, muun muassa Friday the 13th.
Filmografia

| Vuosi | Suomenkielinen nimi | Rooli |
| --- | --- | --- |
| 1977 | Vartija | tyttö |
| 1987 | The Spirit | Ellen Dolan |
| 1988 | A Father’s Homecoming | Laura Purcell |
| 1988 | Meet the Munceys | Billie Muncey |
| 1989 | Nikki and Alexander | Jeri Lea |
| 2004 | They Are Among Us | Colette |
| 2006 | Minin eka kerta | Patty Andrews |
| 2008 | Swing Vote | Galena Greenleaf |
| 2008 | Babysitter Wanted | Linda Albright |
| 2009 | Friday the 13th | Pamela Voorhees |
| 2009 | In My Pocket | Jameson |
| 2011 | The Resident | kiinteistönvälittäjä |
Filmografia > Televisiosarjat

| Vuosi | Nimi | Rooli | Jaksot |
| --- | --- | --- | --- |
| 1976 | Ivan the Terrible | Svetlana Petrovsky | 3 jaksoa |
| 1978–1979 | Ryan’s Hope | Nancy Feldman | 79 jaksoa |
| 1980–1981 | The Doctors | Darcy Collins |  |
| 1982 | One Life to Live | Georgina Whitman |  |
| 1985 | Hunter | Amy Laurton | ”The Biggest Man in the Town” |
| 1985 | Remington Steele – huijari vai herrasmies | Eileen Fitzgerald | ”Steele Blushing” |
| 1985 | It’s a Living | sihteeri | ”I Write the Songs” |
| 1985 | Hämärän rajamailla | Lori | ”Dead Woman’s Shoes/Wong’s Lost and Found Emporium” |
| 1985–1987 | Ihmemies MacGyver | Carol Varnay / Laura Farren | 2 jaksoa |
| 1986 | Ritari Ässä | Sandra Rusk | ”Hills of Fire” |
| 1986 | Hotel | Wendy Carlton | ”Heroes” |
| 1986 | Alfred Hitchcock esittää | Doris | ”Happy Birthday” |
| 1986 | Downtown | liikenainen | ”The Spring Line” |
| 1986 | Enkeli maantiellä | Margaret | ”Love at Second Sight” |
| 1987 | Colbyt | Georgina Sinclair | 4 jaksoa |
| 1987 | Scarecrow and Mrs. King | Felicia McMasters | ”Do You Take This Spy?” |
| 1987 | Ohara | Laura | ”Laura” |
| 1987 | Hooperman | Natalie Sandoval | ”Blues for Danny Welles” |
| 1987–1993 | Matlock | useita rooleja | 3 jaksoa |
| 1988 | Koira haudattuna | E. J. Donovan | ”Lady, Be Good” |
| 1988 | Yön kuumuudessa | Edie Sommers | ”Fate” |
| 1988 | Disneyland | Billie Muncey | ”Meet the Munceys” |
| 1988 | Harryn lakitupa | Valerie Sanders | ”Educating Rhoda” |
| 1988 | L.A. Law | Betsy | ”Sperminator” |
| 1989 | Kolkyt ja risat | Cindy | ”Success” |
| 1989 | Doogie Howser, M.D. | Charmagne | ”The Short Goodbye” |
| 1990 | Working Girl | Bryn Newhouse | 12 jaksoa |
| 1990 | Murhasta tuli totta | Marcia McPhee | ”See You in Court, Baby” |
| 1990–1991 | Empty Nest | Dawn Phleps / Margie | 2 jaksoa |
| 1991 | Baby Talk | Robin Taylor | ”Out of Africa” |
| 1991 | Drexell’s Class | Helen Sellwood | ”Love Walked Right in and Swept Mr. Drexell Away” |
| 1993–1999 | Star Trek: Deep Space Nine | Kira | 173 jaksoa |
| 1995 | Burke’s Law | Patricia Jackson | ”Who Killed the Tennis Ace?” |
| 1998 | Äärirajoilla | Cecilia Fairman | ”In Our Own Image” |
| 2001 | Dark Angel | Elizabeth Renfro / Madame X | 6 jaksoa |
| 2003 | Frasier | Sharon | ”Daphne Does Dinner” |
| 2003 | Las Vegas | Vera | ”Decks and Violence” |
| 2004 | Perheen kalleudet | Veronica | ”Who’s the Boss?” |
| 2004 | C.S.I. | Mrs. Garbett-Katz | ”Mea Culpa” |
| 2005–2008 | Wildfire | Jean Ritter | 51 jaksoa |
| 2008 | Taisteluplaneetta Galactica | Emily Kowalski | ”Faith” |
| 2009–2013 | Family Guy | useita rooleja | 9 jaksoa |
| 2011 | Torchwood | Olivia Colasanto | 2 jaksoa |
| 2011 | Grimm | Melissa Wincroft | ”BeeWare” |
| 2012 | Castle | Patty Barker | ”An Embarrassment of Bitches” |
Muut esiintymiset > Teatteri

| Vuosi | Alkuperäinen nimi | Suomenkielinen nimi | Rooli | Teatteri tai kaupunki |
| --- | --- | --- | --- | --- |
| 1980 | The Gentle People |  | Stella Goodman | Broadway, New York |
| 1981 | Gypsy |  | Gypsy Rose Lee | Broadway, New York |
| 1983 | My One and Only |  | Flounder | St. James Theatre, New York |
| 1984 | 42nd Street |  | Peggy | Los Angeles |
| 1980-luku | Ladies Room |  |  | Los Angeles |
| 1999–2000 | Chicago the Musical |  | Roxie Hart | kiertue Yhdysvalloissa |
| 2000 | Golden Boy |  | Lorna Moon | Long Wharf Theatre, New Haven |
| 2000-2001 | Chicago the Musical |  | Roxie Hart | Sam S. Schubert Theatre, New York |
Muut esiintymiset > Videopelit

Visitorin ääni kuullaan Kira Nerysinä DS9-videopeleissä Star Trek: Deep Space Nine – Harbinger (1996) ja Star Trek: Deep Space Nine – The Fallen (2000).
Aiheesta muualla

Wikimedia Commonsissa on kuvia tai muita tiedostoja aiheesta .
Nana Visitor – Memory Alpha, the Star Trek wiki memory-alpha.org. Viitattu 10.11.2009. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Yhdysvallat 
Taiteenala:  MusicBrainz 
Henkilöt:  Deutsche Synchronkartei
Ryan Kwanten

| Ryan Kwanten |
| --- | --- |

Henkilötiedot
Koko nimi:  Ryan Kwanten
Syntynyt: 28. marraskuuta 1976 (ikä 48)  Sydney, Uusi Etelä-Wales
Ammatti:  näyttelijä
Näyttelijä
Aktiivisena:  1992–
Merkittävät roolit:  Vinnie Patterson (Home and Away) Jason Stackhouse (True Blood)
Aiheesta muualla
ryankwanten.com
IMDb 
Elonet
Ryan Christian Kwanten (28. marraskuuta 1976 Sydney, Uusi Etelä-Wales, Australia) on australialainen televisio- ja elokuvanäyttelijä. Hän on näytellyt muun muassa saippuaoopperassa Home and Away ja nuorten televisiosarjassa Summerland. Vuodet 2008–2014 Kwanten näytteli Jason Stackhousea televisiosarjassa True Blood.
Lapsuus

Ryan Kwanten syntyi Eddie ja Kris Kwantenin perheeseen. Hän on isänsä puolelta hollantilaista syntyperää. Kwantenilla on kaksi veljeä, Mitchell ja Lloyd. Ensin mainittu on ammatiltaan muusikko ja jälkimmäinen puolestaan lääkäri. Kwanten kävi lapsuudessaan katolista koulua. Nuoruudessaan hän harrasti useita urheilulajeja, muun muassa nyrkkeilyä. Näyttelijän ammattiin hän päätyi sattumalta.
Ura

Kwanten aloitti näyttelijänuransa sivuosalla australialaisessa television draamasarjassa A Country Practice vuonna 1992. Ensimmäinen pääosa hänellä lankesi nuorille suunnatussa tieteissarjassa Spellbinder (Spellbinder 2: Land of the Dragon Lord) vuonna 1997. Hänen roolihenkilönsä oli Josh Morgan. Samana vuonna hänet kiinnitettiin australialaisen saippuaoopperan Home and Awayn näyttelijäkaartiin. Hänen roolinsa oli hengenpelastaja Vinnie Patterson. Kwanten jätti sarjan vuonna 2002, hieman sen jälkeen kun hänen roolihahmonsa oli avioitunut ja tullut isäksi. Kwanten muutti Yhdysvaltoihin. Hän sai Jay Robertsonin osan Lori Loughlinin tähdittämästä draamasarjasta Summerland, jota esitettiin vuosina 2004 ja 2005.
Vuonna 2008 Kwanten sai keskeisen miesosan televisiokanava HBO:n draamasarjassa True Blood, joka perustuu Charlaine Harrisin Sookie Stackhouse -fantasiakirjasarjaan (The Southern Vampire Mysteries). Kwantenin näyttelemä Jason Stackhouse on sarjan keskushenkilön Sookie Stackhousen (Anna Paquin) veli.
Vuonna 2006 Ryan Kwantenilla oli isohko rooli Michael Mayerin ohjaamassa elokuvassa Tyttö ja villivarsa. James Wanin kauhuelokuvassa Dead Silence (2007) hänellä oli päärooli. Vuonna 2009 Kwanten oli draamaelokuvan Don't Fade Away protagonisti. Hänen vastanäyttelijänsä olivat Mischa Barton ja Beau Bridges. Patrick Hughesin psykologisessa trillerissä Red Hill (2010) Kwantenilla oli pääosa poliisi Shane Cooperina. Joe Lynchin kauhukomediassa The Knights of Badassdom (2011) Kwanten tulkitsee Joen roolin.
Filmografia > Elokuvat

| 0 | 1 | 2 | 3 |
| --- | --- | --- | --- |

| Vuosi | Elokuva | Roolihahmo | Huomioita |
| 1994 | Signal One | Kid |  |
| 2003 | Liquid Bridge | Nick McCallum |  |
| 2004 | American Brown | Ricky Brown |  |
| 2006 | Flicka | Howard McLaughlin |  |
| 2007 | Dead Silence | Jamie Ashen |  |
| 2010 | Don't Fade Away | Jackson White |  |
| 2010 | Red Hill | Shane Cooper |  |
| 2010 | Griff the Invisible | Griff |  |
| 2010 | Legend of the Guardians: The Owls of Ga'Hoole | Kludd |  |
| 2010 | The Knights of Badassdom | Joe |  |
Filmografia > Televisiotuotannot

| 0 | 1 | 2 | 3 |
| --- | --- | --- | --- |

| Vuosi | Televisiotuotanto | Roolihahmo | Huomioita |
| 1992 | A Country Practice | Ben Lloyd | Jaksoissa "A Fair Cop: Part 1", "A Fair Cop: Part 2" |
| 1993–1994 | G.P. | Scott Browning | Jaksoissa "Bloodlines", "Brotherly Love" |
| 1994 | Hey Dad! | Richard | Jaksossa "Rebel Without a Clue" |
| 1995 | Echo Point | Nathan Potter |  |
| 1996 | Sydneyn satamapoliisit (Water Rats) | Nipper | Jaksossa "Iron Man" |
| 1997 | Spellbinder: Land of the Dragon Lord | Josh Morgan | 26:ssa jaksossa |
| 1997–2002 | Home and Away | Vinnie Patterson | Pääosa |
| 2002 | The Junction Boys | Claude Gearheart | Televisioelokuva |
| 2003 | The Handler | Barnes | Jaksossa "Off the Edge" |
| 2004 | Tru Calling | Jake Voight | Jaksossa "Closure" |
| 2004–2005 | Summerland | Jay Robertson | 26:ssa jaksossa |
| 2007 | Nurses | Owen Harris | Televisioelokuva |
| 2008 | Kova laki: Erikoisyksikkö (Law & Order: Special Victims Unit) | Dominic Pruitt | Jaksossa "PTSD" |
| 2008–2014 | True Blood | Jason Stackhouse | Pääosa |